JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned teemad -
Pinged Gaza ja Liibanoni piiril süvenevad valimiste eel
Iraan keeldub koostööst IAEA inspektoritega
Valimisseisud muutuvad pidevalt
Nädal tagasi oldi Gaza piiri lähistel peaaegu sõjaseisukorras,
kui Hamas tulistas Iisraeli poole viis raketti.
Üks neist maandus Sderotis, tekitades üksnes tulekahju.
Hamasi esindaja teatel tulistati raketid kättemaksuks selle eest,
et Iisraeli armee olevat tapnud kaks palestiinlasest teismelist,
kes olid loopinud granaate ja Molotovi kokteile
Iisraeli armee sõdurite pihta.
Iisraeli armee vastas provokatsioonile
mitmete rünnakutega nii õhujõudude kui tankide tulistatud mürskudega.
Nad hävitasid mitmeid Hamasi ja Islamidžihaadi baase.
Peaminister Netanyahu sõnul püüavad nii Hamas
kui Liibanonist tegutsev Hezbollah provotseerida Iisraeli sõtta
enne 17. septembri valimisi
ja nõrgendada sellega Netanyahu tagasivalimisvõimalusi.
Netanyahu valitsus saatis Egiptuse vahendajate kaudu Hamasile sõnumi:
Iisraeli armee on täiesti valmis ulatuslikuks sõjaks vaenlaste vastu,
isegi kui see tähendaks valimiste edasilükkamist.
Iisraeli riiklik energiaettevõte IEC kaalub elektrivarustuse katkestamist
nii Gazasse kui Palestiina omavalitsuse aladele Läänekaldal.
Põhjuseks PO poolt maksmata jäetud elektriarved,
kuigi neid on korduvalt õhutatud seda tegema.
Hetkel võlgneb PO elektrifirmale üle 1,6 miljardi Iisraeli seekli
ehk ca 400 miljonit eurot.
Iisrael on olnud korduvalt sunnitud kinni pidama erinevaid PO võlgu
viimasele kogutavatest maksurahadest.
Samad probleemid on kordunud ka Gaza sektoris, hoolimata sellest,
et Qatar on pidevalt Hamasi suurte summadega aidanud.
Neid on siiski kasutatud peamiselt pommide
ja õhupallilõhkekehade valmistamiseks.
Iisraeli Elektrikompanii ei saa siiski katkestada elektrivarustust kohe,
kui seda õigustatuks peab,
vaid sellest tuleb Ülemkohtu otsusel 30 päeva ette teatada.
Iisraeli armee peastaabiülem kindralleitnant Avi Kochavi
teatas ÜRO allorgani UNIFIL-i juhile kindral Stefano Del Col'ile,
et IDF ei luba Hezbollah'l ähvardada pidevalt
Põhja-Iisraeli sõdureid ja elanikke.
Kindralid peaksid peatselt kohtuma ja arutama võimalusi,
millega ÜRO väed võivad takistada Hezbollah' aktiviseerumist
Liibanoni territooriumilt Iisraeli vastu
Liibanoni valitsus on saanud Iisraelilt vastava sõnumi
takistada ÜRO Julgeolekunõukogu resolutsiooni 1701 pidevat rikkumist,
kuid see pole seni suutnud või tahtnud Hezbollah't peatada.
Nii Hezbollah kui Hamas ja PIJ, selle Gazast tegutsevad toetajad,
saavad siiski otsesed juhised Iraanist,
mis näivad olevat kõigist teistest kaalukamad.
Iisraeli valitsus on kutsunud kokku tipptasemel julgeolekukohtumise,
kus Iisraeli kõrval osaleksid ka Venemaa ja USA.
Vastav kohtumine korraldati Iisraelis aprillis,
ka siis vaid mõni päev enne valimisi,
mille võitsid Likudi partei ja Netanyahu.
Poliitilised oponendid arvavad, et uus kohtumine teenib samu sihte
ehk kinnitab Netanyahu positsiooni olulise välispoliitilise tegijana.
Peaministri kantselei teatel on asi siiski selles,
et suurriigid peaksid survestama Iraani
lahkuma täielikult nii Süüriast kui Iraagist
ja loobuma uraani rikastamisega seotud tegevusest.
Teiseks peaks Iraan loobuma Hamasi, PIJ ja Hezbollah' relvastamisest
ja toetamisest Iisraeli piiridel,
ning leevendama sellega regiooni tsiviilelanikele suunatud ohtu.
Kolmandaks tuleks nõuda Liibanoni valitsuselt jõulisemat tegevust
Hezbollah' relvakasutuse suhtes. Ka mõned araabiamaad -
Bahrain ja AÜE, on mõistnud hukka Hezbollah' agressiivse tegevuse
Iisraeli põhjapiiridel.
ÜRO allorgan Aatomienergia Agentuur IAEA on mures,
et Iraan keeldub sihikindlalt lubamast neil kontrollida
soovitud Iraani tuumaprogrammiga seotud rajatisi.
Iraan pole vastanud ka tuuma- programmiga seotud küsimustele,
mille kohta IAEA on korduvalt selgitusi nõudnud.
Osa neist on seotud Iisraeli poolt mullu kevadel esitatud dokumentidega
mis näitavad ühegi kahtluseta,
et Iraan on süstemaatiliselt varjanud teiste lepingupoolte eest
tähtsat osa oma tuumaprogrammist.
Neist kohtadest, kuhu IAEA inspektorid pääsesid,
leiti keelatud tuumamaterjalile viitavaid jälgi,
millele Iraan pole andnud rahuldavaid või üldse mingeid vastuseid.
Kolme nädala eest hävines
Beiruti suundunud Iisraeli drooni rünnakus
Hezbollah' meediakeskusega seotud täppisraketilaboratoorium.
Hiljem on ilmnenud, et rühmitusel on põhjas, Bekaa orus
veel teinegi sarnane tehas.
Mõlema taga on Iraani Revolutsioonikaart,
kes on toonud seadmed ja juhised koostekonveierite valmistamiseks.
Kogu info paljastus USA ja Iisraeli ühises luureoperatsioonis,
mistõttu USA välisminister Pompeo teatas Liibanoni valitsusele avalikult,
et nad peavad käskima Hezbollah'l rajatised kohe hävitada.
Mainitud Bekaa orus, Nabi Shaiti piirkonnas asuv rajatis
oleks valmides täppisrakettide koostetehas,
kus suudetakse muuta Iraani päritolu Fateh' 110 ja Zelzal 2 raketid
ülitäpseteks täppisrakettideks.
Pompeo poolt Liibanonile saadetud sõnumi järgi hävitatakse raketitehas
vastasel juhul kellegi teise poolt. Sõnumit võeti tõsiselt,
sest viimastel päevadel koliti tehase seadmed teadmata kohta.
Antud raporti koostamisel on Iisraeli valimisteni jäänud üks nädal
ja seisud muutuvad pidevalt.
Hoolimata sellest, et Avi Liebermani Israel Beiteinu partei
teatas toetusest Sini-Valge vasak-tsentristlikule blokile,
pole see veennud valijaid.
Arvamusküsitluste järgi juhib endiselt
peaminister Netanyahu juhitud paremblokk,
mis saab teatud küsitluste järgi parlamendis isegi napi enamuse.
Teiste küsitluste järgi jagunevad hääled blokkide vahel pea võrdselt,
kuid paremtiib siiski juhib veidi.
Sel juhul kallutaks Liebermani partei toetus Sini-Valgele
seisu viimase kasuks.
Arvamusküsitluste järgi tahab enamik rahvast
siiski vaid ühte tugevad peaminsitrit, enamuse soovil Netanyahut,
ega aktsepteeri võimu jagamist Benny Gantzi ja Yair Lapidi vahel.
USA Iraani-vastased sanktsioonid on viinud riigi majanduse langusse.
Puudus annab märku pea kõikjal ja lähiajal pole leevendust oodata.
Seetõttu on Iraani juhid hakanud Euroopat ähvardama, teatades,
et vastuolus JCPOAga alustatakse piiramatut uraani rikastamist.
Uue ähvarduse tähtaeg on november ehk kahe kuu pärast.
Ähvardus jõustatakse täielikult,
kui lääneriigid ei suuda leevendada Iraani majanduskriisi.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee